PATVIRTINTA

Šilalės švietimo pagalbos tarnybos direktoriaus

2025 m. kovo 17 d. įsakymu Nr. Į-61

**ŠILALĖS ŠVIETIMO PAGALBOS TARNYBOS**

**2025 METŲ VEIKLOS PLANAS**

**I SKYRIUS**

 **ĮVADAS**

 Šilalės švietimo pagalbos tarnybos (toliau – Tarnyba) 2025 m. veiklos planas parengtas vadovaujantis Pedagoginių darbuotojų (išskyrus aukštųjų mokyklų darbuotojus) 2023–2025 metų prioritetinės kvalifikacijos tobulinimo sritimis, patvirtintomis Lietuvos Respublikos švietimo, mokslo ir sporto ministro 2022 m. gruodžio 13 d. įsakymu Nr. V-1942 „Dėl pedagoginių darbuotojų (išskyrus aukštųjų mokyklų darbuotojus) 2023–2025 metų prioritetinių kvalifikacijos tobulinimo sričių patvirtinimo“, Šilalės rajono savivaldybės 2021 - 2030 metų strateginiu plėtros planu, patvirtintu Šilalės rajono savivaldybės tarybos 2021 m. balandžio 29 d. sprendimu Nr. T1-100 „Dėl Šilalės rajono savivaldybės 2021–2030 metų strateginio plėtros plano patvirtinimo“ ir Šilalės švietimo pagalbos tarnybos nuostatais, patvirtintais Šilalės rajono savivaldybės tarybos 2024 m. liepos 25 d. sprendimu Nr. T1-200 „Dėl Šilalės švietimo pagalbos tarnybos nuostatų patvirtinimo”.

**Tarnybos statusas**

 Tarnyba yra Šilalės rajono savivaldybės švietimo įstaiga, kurios tikslas užtikrinti švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo lavinimo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius. Tarnyba įsteigta 2001 m. rugsėjo 1 d. Pagrindas – Šilalės rajono savivaldybės tarybos 2001 m. liepos 5 d. sprendimas Nr. 183 „Dėl Šilalės rajono švietimo centro steigimo ir nuostatų patvirtinimo“. Tarnybos tipas – švietimo pagalbos tarnyba, kodas 3153. Tarnybos veiklos sritis – švietimo pagalba, kodas 85. Pagrindinės veiklos rūšys:

1. sportinis ir rekreacinis švietimas, kodas 85.51;

2. kultūrinis švietimas, kodas 85.52;

3. švietimui būdingų paslaugų veikla, kodas 85.60;

4. kitas, niekur kitur nepriskirtas, švietimas, kodas 85.59;

Kitos veiklos rūšys:

1. nuosavo arba nuomojamo nekilnojamojo turto nuoma ir eksploatavimas, kodas 68.20;

2. kompiuterių nuoma, kodas 77.33.10;

3. ekskursijų organizatorių veikla, kodas 79.12.

4. posėdžių ir verslo renginių organizavimas, kodas 82.30.

5. kita, niekur kitur nepriskirta, nesusijusi su apgyvendinimu socialinio darbo veikla, kodas 88.99.

6. kūrybinė, meninė, ir pramogų organizavimo veikla, kodas 90.

**Vizija**

Šilalės švietimo pagalbos tarnyba – moderni, besimokanti pedagogų ir kitų suaugusiųjų mokymosi visą gyvenimą institucija, teikianti švietimo pagalbos paslaugas pedagoginei bendruomenei ir rajono visuomenei.

**Misija**

Maksimaliai tenkinti pedagogų ir kitų suaugusiųjų mokymosi visą gyvenimą poreikius, panaudojant technologijas, bendradarbiaujant su institucijomis, turinčiomis įtakos neformaliajam suaugusiųjų švietimui ir teikti visokeriopą pagalbą mokyklai, mokytojui ir mokiniui, kuri padėtų įveikti problemas, trukdančias ugdyti bei ugdytis ir integruotis į visuomenę.

**II SKYRIUS**

**TRUMPA 2024 M. VEIKLOS APŽVALGA**

 Šilalės švietimo pagalbos tarnybos (Tarnyba) veikla orientuota į Šilalės švietimo pagalbos tarnybos strateginio plano 2024 - 2026 metams ir 2024 metų veiklos plano nuostatas.

 Tarnybos tikslas: užtikrinti švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo lavinimo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius.

Švietimo, mokslo ir sporto ministro 2022 m. sausio 13 d. įsakymu Nr. V- 74 Šilalės švietimo pagalbos tarnybos veikla akredituota 5 (penkeriems) metams.

 Tarnyboje 2024 m. organizuoti 186 kvalifikacijos tobulinimo renginiai Šilalės ir kitų rajonų savivaldybių mokytojams, ugdymo įstaigų vadovams, trečiojo amžiaus universiteto klausytojams, finansininkams, kultūros ir socialiniams darbuotojams, bendruomenių nariams, visuomenei. Renginiuose dalyvavo 6645 klausytojai.

 Per ataskaitinį laikotarpį Tarnyboje paskaitas, seminarus, kursus, kitų kvalifikacijos tobulinimo formų renginius vedė 201 lektorius.

 2024 m. parengtos ir akredituotos (40 akad. val.) 8 ilgalaikės mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų profesinių kompetencijų tobulinimo programos.

 Per 2024 m. įgyvendintos (40 akad. val.) 5 ilgalaikės mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų profesinių kompetencijų tobulinimo programos ir moduliai.

 2024 metais Šilalės rajone veikė 19 metodinių rajono mokytojų ir mokinio padėjėjų būrelių.

 Šilalės rajono mokiniams organizuota 18 olimpiadų ir 4 konkursai, kuriuose dalyvavo 398 mokiniai.

 Šilalės švietimo pagalbos tarnyba kartu su Šilalės meno mokykla surengė kūrybinių darbų parodas: „Advento kalendorius“; „Auksinis ruduo“; „Laisvas kaip paukštis“.

 Šilalės švietimo pagalbos tarnyba bendradarbiaudama su Šilalės Dariaus ir Girėno progimnazija ir Šilalės suaugusiųjų mokykla PUG ir lavinamosios klasės mokiniams vykdė neuroedukacinius užsiėmimus ,,Puošiamės Kalėdoms“, kuriuose dalyvavo 113 mokinių. Bendradarbiaujant su Šilalės kultūros centru organizuota Vaiko dienos šventė „Vaikystės šalis“, kurios metu vyko neuroedukacinės pratybos „Gerų emocijų gaudyklė“.

 Šilalės švietimo pagalbos tarnybos specialistų organizuotos veiklos bendradarbiaujant su Šilalės rajono ugdymo įstaigomis: apskirtojo stalo diskusija ,,Mokymas(-is) grįstas patyrimais, tyrimais, atradimais“; specialiojo ugdymo įstaigų ugdytinių šventė ,,Bėgantys metai“; paskaita –diskusija „Bendrauti su vaiku. Kaip?“; pokalbis/užsiėmimas „Nenurašyk, nesišaipyk, o palaikyk“; užsiėmimas/diskusija su vyresniųjų grupių ugdytiniais „Jei žaisi telefonu ilgai...“.

 Renginiai, kuriuose Šilalės švietimo pagalbos tarnyba dalyvavo kaip partneris:

1. Mokslinė – praktinė konferencija „Psichoaktyvių medžiagų prevencija ir pagalbos organizavimas Šilalės rajone“. Organizatorius – Šilalės rajono savivaldybės visuomenės sveikatos biuras.
2. Lietuviškos – patriotinės dainos festivalis „Marš marš, kareivėliai“. Organizatorius – Kvėdarnos Kazimiero Jauniaus gimnazija ir Šilalės meno mokykla.
3. Konferencija „Mūsų kraštotyros didieji“. Organizatorius - Šilalės Vlado Statkevičiaus muziejus.

 Šilalės švietimo pagalbos tarnyba 2024 m. vykdė Šilalės rajono etninės kultūros plėtros programos projektą „Didelū i mažū pasiruokavimā“, kuriame dalyvavo Šilalės Dariaus ir Girėno progimnazijos 3a klasės 22 mokiniai ir 11 TAU klausytojų.

 Atlikta 60 specialiųjų ugdymosi poreikių vertinimų. Suteiktos 247 klientams 1026 konsultacijos.

Šilalės švietimo pagalbos tarnyba dalyvauja įgyvendinant projektą „Karjeros specialistų tinklo vystymas“. Vadovaudamasis Šilalės rajono savivaldybės administracijos direktoriaus 2022 m. spalio 27 d. įsakymu Nr. DĮV-795 „Dėl karjeros specialistų“, Šilalės švietimo pagalbos tarnybos karjeros specialistas, teikia paslaugas trims Šilalės rajono gimnazijoms: Kaltinėnų Aleksandro Stulginskio, Laukuvos Norberto Vėliaus, Pajūrio Stanislovo Biržiškio.

2024 metais mokyklų 8 klasių, I–III gimnazijų klasių mokiniams suteiktos 55 individualios  konsultacijos, iš jų, 5 konsultacijos specialiųjų poreikių mokiniams. 1-12 klasėse vyko 70 grupinių pamokų – konsultacijų, kuriose dalyvavo 1025 mokiniai. 1-12 klasių  mokiniams organizuotos profesinio veiklinimo, informavimo ir pažinties su įvairiomis profesijomis išvykos, susitikimai, nuotolinės paskaitos, skaitmeninė ugdymo karjerai platforma. Renginiuose dalyvavo 533 mokiniai.

2024 m. rajone veikė 9 Trečiojo amžiaus universiteto grupės, kurių veikloje dalyvavo 412 senjorų. TAU dalyviams per 2024 metus organizuotos 108 veiklos. Vyko prevenciniai užsiėmimai (Upynos ir Žadeikių grupėse) su Šilalės policijos komisariato bendruomenės pareigūnais.

2024 m. vyko keturi TAU tarybos posėdžiai, kuriuose aptarta TAU veikla ir pateikti pasiūlymai dėl veiklos įvairumo.Bendradarbiaujant vyko dvi edukacinės išvykos: ,,**Bendradarbiavimo galimybės ir gerosios patirties sklaida tarp Šilalės ir Šilutės trečiojo amžiaus universitetų“ ir ,,**Šilalės ir Jurbarko trečiojo amžiaus universitetai - besimokančiųjų bendruomenė. Gerosios patirties sklaida”

2024 m. kovo 26 d. LR Prezidentūros Kolonų salėje įvyko šalies Trečiojo amžiaus universitetų (TAU) konferencija „TAU – aktyvaus ir sveiko senėjimo garantas“. Dalyvavo Šilalės TAU atstovai.

Šilalės TAU 14 savanorių dalyvauja projekte „Trečiojo amžiaus universitetas aktyvaus senėjimo akademija“. 2024 m. gruodžio 5 d. vykusiame Tarptautinės savanorių dienos minėjimo renginyje Vilniuje pristatyta Šilalės TAU savanorių veikla.

Pagrindinė TAU veiklų viešinimo platforma – Tarnybos interneto svetainė ir socialinis tinklapis „Facebook“. Veiklos viešinamos vietiniame savaitraštyje „Šilalės artojas“ ir internetinėse svetainėse [www.silale.lt](http://www.silale.lt) ir [www.tauasociacija.lt](http://www.tauasociacija.lt) TauragėskabelinėsTV parengtas reportažas ,,Šilalės trečiojo amžiaus universitetas: begalinis noras gyventi prasmingai“ (<https://www.tvk.lt/index.php?m=25&turinio_id=%201365>).

 Tarnyba 2024 m. lapkričio 18-22 d. dalyvavo Suaugusiųjų mokymosi savaitėje „Nustebink save mąstymu!“. Organizuota 14 įvairaus pobūdžio veiklų, kuriuose dalyvavo 512 dalyvių.

Šilalės TAU glaudžiai bendradarbiauja su Šilalės rajono viešąja biblioteka. Įgyvendinta bendra veikla ,,Žvakių gamybos dirbtuvės”, kurioje dalyvavo 304 dalyviai.

**PAGRINDINIAI FINANSINIAI RODIKLIAI**

|  |  |
| --- | --- |
| Finansavimo šaltiniai | Lėšos (tūkst. Eur.) |
| Planuota | Įvykdyta |
| 1. Savivaldybės biudžeto lėšos | 198995,00 | 191617,00 |
| 2. Mokymo lėšos (ML/SAV) | 118063,00 | 118063,00 |
| 3. Lėšos už teikiamas paslaugas | 21382,00 | 16891,00 |
| 4. Valstybės 144 lėšos pagal tarpusavio atsiskaitymus | 58605,00 | 58605,00 |
| 5. Europos sąjungos lėšos (133 lėšos) | 4252,00 | 4252,00 |
| 6. Savivaldybės biudžeto lėšos Kultūros ugdymo ir etnokultūros puoselėjimo programa. | 200,00 | 200,00 |
| 7. Valstybės investicijų/ES struktūrinių fondų lėšos  | 0,00 | 0,00 |
| 8. Iš viso (1+2+3+4+5+6+7)  | 401497,00 | 389628,00 |

**III SKYRIUS**

**PLANUOJAMOS VEIKLOS 2025 M.**

|  |
| --- |
| **1 TIKSLAS. STIPRINTI ŠVIETIMO PAGALBOS PASLAUGŲ KOKYBĘ, TELKIANT ŠVIETIMO BENDRUOMENES IR ATLIEPIANT JŲ POREIKIUS.** |
| **1 uždavinys. Sudaryti sąlygas pedagogų profesiniam tobulėjimui ir saviraiškai, padedant jiems įgyti bendrąsias ir profesines kompetencijas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 1.1.1. | Ilgalaikių kvalifikacijos tobulinimo programų (40 ak. val. ) rengimas ir vykdymas. | Metodininkas  | Visus metus | 8 naujai registruotos ir 14 tęsiamų (40 ak. val.) ilgalaikių pedagogų kvalifikacijos tobulinimo programų švietimo įstaigų bendruomenėms. |  |
| 1.1.2. | Pedagogų kvalifikacijos tobulinimo renginių grįžtamojo ryšio analizė. | Metodininkas | Visus metus | Momentinės apklausos po kvalifikacijos tobulinimo renginių (80%). |  |
| 1.1.3. | Pedagogų kvalifikacijos tobulinimo poreikio stebėsena. | Direktoriaus pavaduotojas,metodininkas | Gruodis | Anketavimas, duomenų analizė, rekomendacijos. Apklausta 100 proc. mokyklų. |  |
| 1.1.4. | Metodinių būrelių veiklos organizavimas ir gerosios patirties sklaida. | Metodininkas | Visus metus | Parengti 19 metodinių būrelių veiklos planai ir veiklų ataskaitos. |  |
| 1.1.5. | Edukacinės patirties banko turtinimas. Metodinės veiklos duomenų bazės plėtojimas. | Metodininkas | Visus metus | Edukacinės patirties banke dalintis pedagogų metodinių darbų aprašais (ne mažiau 15). |  |
| **2 uždavinys. Sudaryti sąlygas mokiniams įsivertinti dalykines žinias, lavinti kritinį mąstymą, kūrybiškumą.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 1.2.1. | Mokinių olimpiadų rajoninių etapų organizavimas ir vykdymas. | Direktoriaus pavaduotojas,metodininkas | Sausis- balandis | Organizuotos ir vykdytos 18 olimpiadų. |  |
| 1.2.2. | Mokinių konkursų organizavimas ir vykdymas (Lineša). | Direktoriaus pavaduotojas,metodininkas | Sausis- balandis | Organizuoti ir vykdyti 4 konkursai (Lineša). |  |
| 1.2.3. | Respublikinių, rajoninių renginių, konkursų viktorinų organizavimas ir vykdymas. | Direktoriaus pavaduotojas,metodininkas | Visus metus | Organizuoti ir vykdyti 12 renginių. |  |
| 1.2.4. |  Mokinių kūrybinių darbų parodos. | Metodininkas | Visus metus | Organizuotos ir vykdytos 3 parodos. |  |
| **3 uždavinys. Prisidėti prie mokymosi visą gyvenimą nuostatos įgyvendinimo, sudarant sąlygas nuolatiniam suaugusiųjų mokymuisi.** |
| **Eil. Nr.** | **Priemonės** | **Atsakingi vykdytojai** | **Data** | **Laukiamas rezultatas** | **Pastabos**  |
| 1.3.1. | Koordinuoti Šilalės rajono trečiojo amžiaus universiteto veiklą. | Metodininkas | Visus metus | Per metus TAU veikloje dalyvautų ne mažiau 330 senjorų. Organizuojamos paskaitos, edukacinės išvykos, kūrybinės dirbtuvės veiklos pagal senjorų poreikius. Naudojami komunikacijos kanalai (Facebook socialinis tinklas), kad informacija apie veiklas pasiektų platesnę auditoriją. |  |
| 1.3.2. | Organizuoti susitikimus su įvairiomis interesų grupėmis dėl neformaliojo suaugusiųjų švietimo bendrų renginių organizavimo. | Direktoriaus pavaduotojas,metodininkas | Visus metus | Bendradarbiavimas - plėtojami ryšiai tarp švietimo, kultūros, muziejaus, visuomenės sveikatos biuro, verslo organizacijų ir kitų suinteresuotų grupių. Sudaromos bendradarbiavimo sutartys plėtojant neformalųjį suaugusiųjų švietimą. |  |
| **2 TIKSLAS. PLĖTOTI KOKYBIŠKĄ ŠVIETIMO PAGALBOS PRIEINAMUMĄ IR VEIKSMINGUMĄ MOKINIAMS IR TĖVAMS (GLOBĖJAMS, RŪPINTOJAMS), ŠVIETIMO ĮSTAIGŲ BENDRUOMENĖMS.** |
| **1 uždavinys. Teikti kokybiškas mokinių specialiųjų ugdymosi poreikių įvertinimo ir rekomendacijų rengimo, jų pristatymo paslaugas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.1.1. | Mokinių specialiųjų ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimo paslaugų planavimas, organizavimas ir teikimas. | PPT specialistai | Visus metus | Įvertinta 10 ikimokyklinio amžiaus vaikų ir 50 mokyklinio amžiaus mokinių. |  |
| 2.1.2. | Specialiojo ugdymo ir/ar švietimo pagalbos skyrimas, ugdymo programų ir metodų pritaikymo, vertinimo būdų ir ugdymo ar vertinimo aplinkos pritaikymo, mokymosi strategijų, priemonių pasirinkimo ir švietimo pagalbos teikimo būdų rekomendavimas. | PPT specialistai | Visus metus | Pirmiausia įvertinti mokiniai, kuriems mokymosi sunkumus sukelia gyvenimas kitoje kultūrinėje/kalbinėje aplinkoje, dėl sveikatos problemų, nepalankių aplinkos veiksnių ir /ar emocinių krizių.Pagal pateiktas rekomendacijas, bus tinkamai paskirta pagalba, parinkti ir pritaikyti veiklos metodai. Teisingai parenkamos mokymosi strategijos, švietimo pagalba. |  |
| 2.1.3. | Po mokinių specialiųjų ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimų organizuojami aptarimai/konsultacijos su tėvais bei mokyklų VGK nariais, ugdančiais pedagogais  | PPT specialistai | Visus metus | Pristatyti specialiojo ugdymo ir švietimo pagalbos skyrimo išvadas tėvams (globėjams, rūpintojams) ugdymo įstaigų pedagogams ir švietimo pagalbos specialistams. |  |
| 2.1.4 | Specialiosios pedagoginės pagalbos teikimas kiekvienam Šilalės rajono mokyklų bendruomenių nariui (jei tokia pagalba nesuteikiama ugdymo įstaigoje) | PPT specialistai | Visus metus | Pagerės konsultuojamųjų mokymosi pasiekimai, bendravimas. Įvykdyti ne mažiau 200 konsultacijų.Suteikus pagalbą, pagerės konsultuojamų mokinių kalba, kalbėjimo gebėjimai, prasiplės žodynas. Mokiniai gebės patys namuose atlikti artikuliacinio aparato mankštą.Individualios psichologinės intervencijos pagal poreikį. |  |
| **2 uždavinys. Teikti pedagogines psichologines konsultacijas, pratybas mokiniams (vaikams) padedant sėkmingiau spręsti mokinių įtraukiojo ugdymo problemas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.2.1. | Individualus mokinių, tėvų (globėjų, rūpintojų), švietimo pagalbos specialistų, Vaiko gerovės komisijų narių, pedagogų ir kt. suinteresuotų asmenų ar institucijų ekspertinis, metodinis, informacinis konsultavimas. | PPT specialistai | Visus metus | Organizuojamas individualus konsultavimas švietimo pagalbos specialistams, Vaiko gerovės komisijų nariams, pedagogams ir kt. suinteresuotų asmenų ar institucijų specialistams pagal poreikį.Organizuojami metodiniai pasitarimai, kurių metu dalijimąsi gerąja patirtimi. |  |
| 2.2.2. | Grupinės konsultacijos, užsiėmimai tėvams (globėjams, rūpintojams), vaikams (mokiniams). | PPT specialistai | Visus metus | Surinktos grupės ir pravesti užsiėmimai ne mažiau 10 susitikimų. Grupėje 5-10 asmenų. |  |
| **3 uždavinys. Stiprinti Šilalės savivaldybės švietimo bendruomenių teigiamas įtraukiojo ugdymo nuostatas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.3.1. | Informacinė kampanija, skatinanti toleranciją neįgaliesiems ir specialiųjų ugdymosi poreikių turintiems asmenims. | Metodininkai, PPT specialistai | Visus metus | Informacinė skaida |  |
| 2.3.2. | Įtraukiantys (bendri su mokymosi ir elgesio sunkumų patiriančiais mokiniais) edukaciniai renginiai: konkursai, viktorinos, parodos ir kitų renginių organizavimas ir vykdymas. | Direktoriaus pavaduotojas,metodininkas, PPT specialistai | Visus metus | Organizuoti ir įgyvendinti su PPT specialistais ne mažiau 2 renginius. Mokytojų ir specialistų bendradarbiavimas – stiprėja pedagogų ir PPT specialistų partnerystė rengiant įtraukius renginius.Įvairovę atspindintys ir pritaikyti renginiai – edukacinės veiklos organizuojamos taip, kad atitiktų visų mokinių poreikius ir gebėjimus. |  |
| **4 uždavinys. Padėti mokiniams, jų tėvams (globėjams, rūpintojams), mokyklos bendruomenei įveikti kylančias krizines situacijas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.4.1. | Komandinė pagalba įstaigai krizinių įvykių atveju. | Psichologas, socialinis pedagogas | Visus metus | Pagalba įstaigai krizinių įvykių atveju pagal poreikį. |  |
| 2.4.2. | Tęstinės individualios konsultacijos ar emocinė parama grupėje vaikams, pedagogams po krizės. | Psichologas | Visus metus | Individualios konsultacijos ar emocinė parama grupėje vaikams, pedagogams po krizės pagal poreikį. |  |
| **5 uždavinys. Užtikrinti kokybišką ir savalaikę konsultacinę pagalbą.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.5.1. | Individualios (grupinės) psichologo konsultacijos mokiniams (ugdytiniams) ir jų tėvams (globėjams, rūpintojams). | Psichologas | Nuolat | 340 konsultacijų |  |
| 2.5.2. | Individualios (grupinės) psichologinės-metodinės konsultacijos švietimo įstaigų vadovams, administracijai, mokytojams ir švietimo pagalbos specialistams. | Psichologas | Nuolat | 22 konsultacijos |  |
| **6 uždavinys. Užtikrinti kokybišką ir atliepiantį švietimo įstaigų bendruomenių poreikį psichologinį bei su įtraukiuoju ugdymu susijusį švietimą ir edukavimą.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.6.1. | Paskaitos, valandėlės, praktiniai užsiėmimai mokiniams (ugdytiniams) aktualiomis psichologinėmis ir su įtraukiuoju ugdymu susijusiomis temomis. | Psichologas | Visus metus | Teikiama pagal poreikį. |  |
| 2.6.2. | Paskaitos, pranešimai, seminarai, užsiėmimai švietimo įstaigų vadovams, administracijai, mokytojams ir švietimo pagalbos specialistams aktualiomis psichologinėmis ir su įtraukiuoju ugdymu susijusiomis temomis. | PPT specialistai | Visus metus | Teikiama pagal poreikį. |  |
| 2.6.3. | Informacinių leidinių, straipsnių, žinučių rengimas ir sklaida internetiniame tarnybos puslapyje bei Facebook paskyroje aktualiomis psichologinėmis ir su įtraukiuoju ugdymu susijusiomis temomis.  | PPT specialistai | Kartą per pusmetį | 2 |  |
| **7 uždavinys. Atliepti kitus, su psichologo funkcijomis susijusius, švietimo įstaigų bendruomenių poreikius.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 2.7.1. | Dalyvavimas darbo grupėse ir komisijose sprendžiant mokinių (ugdytinių) psichologinės gerovės klausimus. | Psichologas  | Visus metus | Pagal poreikį  |  |
| 2.7.2. | Pagalba rengiant psichologinių problemų prevencijos programas ir priemones. | Psichologas | Visus metus | Parengti 2 priemones |  |
| **3 TIKSLAS. UGDYTI MOKINIUS, GEBANČIUS SĄMONINGAI IR KRYPTINGAI PLANUOTI SAVO KARJERĄ** |
| **1 uždavinys. Modernizuoti ugdymo karjerai priemones ir paslaugas.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 3.1.1. |  Užtikrinti karjeros paslaugų patrauklumą ir prieinamumą visiems Kaltinėnų Aleksandro Stulginskio, Laukuvos Norberto Vėliaus ir Pajūrio Stanislovo Biržiškio gimnazijų mokiniams (toliau – Gimnazijos). |  Karjeros specialistas, psichologas | Visus metus  | Patobulintos ugdymo karjerai kompetencijos savęs pažinimo, karjeros galimybių pažinimo, karjeros planavimo ir karjeros įgyvendinimo srityse. |  |
| 3.1.2. | Didinti karjeros ugdymo paslaugų patrauklumą pasitelkiant sukurtą inovatyvią karjeros paslaugų realioje ir virtualioje aplinkoje sistemą. | Karjeros specialistas | Visus metus | Paslaugų prieinamumas visomis formomis (kontaktiniu, nuotoliniu būdu, tamo.lt pagalba) |  |
| 3.1.3. | Užtikrinti individualų ir grupinįpaslaugų prieinamumą visųamžiaus grupių mokiniams(individualių ir grupinių konsultacijų teikimas gyvai ir nuotoliniu būdu). | Karjeros specialistas | Visus metus | Mokiniai gebės tikslingai įvertinti savo gebėjimus, pasirinkti mokymosi krūvį, kryptį, formas planuojant savo karjerą. |  |
| **2 uždavinys.** **Vykdyti profesinius veiklinimo pažintinius**/**informacinius vizitus ir priemones.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 3.2.1. | Veiklinimo priemonių įgyvendinimas Gimnazijose ir Šilalės švietimo pagalbos tarnyboje. | Karjeros specialistas | Visus metus | Susipažins su profesijų įvairove, darbo pasauliu, skirtingomis darbo formomis. |  |
| 3.2.2. | Stiprinti bendradarbiavimo ryšius su įmonėmis, socialiniais partneriais, Užimtumo tarnyba, regioniniu karjeros centru, vykdant profesinį veiklinimą. | Karjeros specialistas | Visus metus | Apsilankys darbo vietose ir susipažins su konkrečiomis profesijomis.Kokybiškų karjeros ugdymui paslaugų užtikrinimas Gimnazijų mokiniams. |  |
| **4 TIKSLAS. STIPRINTI IR PLĖTOTI TARNYBOS DARBUOTOJŲ KOMPETENCIJAS, UŽTIKRINANT** **VEIKLOS EFEKTYVUMĄ.** |
| **1 uždavinys. Stiprinti kvalifikuotų specialistų komandą.** |
| **Eil. Nr.** | **Priemonės**  | **Atsakingi vykdytojai** | **Data**  | **Laukiamas rezultatas** | **Pastabos**  |
| 4.1.1. | Tarnybos darbuotojų kvalifikacijos kėlimas mokymuose, seminaruose, konferencijose. | Visi specialistai | Visus metus | Dalyvauti ne mažiau 2kvalifikacijos kėlimo mokymuose, seminaruose, konferencijose.Mokymų metu įgytos žinios pritaikomos kasdienėje veikloje, diegiamos inovatyvios darbo praktikos. | Išklausyti 40 akad. val. mokymų |

**IV SKYRIUS**

**2025 M. VEIKLOS ĮGYVENDINIMO STEBĖSENA**

1. Metodininkas už veiklos plane pavestas veiklas kas mėnesį atsiskaito Tarnybos direktoriui, o iki 2026 m. sausio 10 d. parengia savo 2025 m. veiklos ataskaitą.
2. Pedagoginiai darbuotojai kas mėnesį atsiskaito Tarnybos direktoriui. Tarnybos direktoriaus pavaduotojas iki 2026 m. vasario 1 d. parengia 2025 m. veiklos ataskaitą.
3. Raštinės administratorius kas mėnesį atsiskaito Tarnybos direktoriui.

PRITARTA

Šilalės švietimo pagalbos tarnybos

tarybos posėdyje 2025 m. kovo 17 d.

posėdžio protokolas Nr.DT-2